Ռուսաստանյան 100 միլիոն դոլար վարկի հարցին այսօր անդրադարձավ նաև Հայաստանի պաշտպանության նախարար Դավիթ Տոնոյանը՝ ընդգծելով՝ վարկով Երևանի համար նախատեսված սպառազինությունն արտադրության մեջ է: «Ազատության» հարցին՝ «ռուսական կողմը ակնարկե՞լ է, կամ ճնշում զգացե՞լ եք Ձեր նկատմամբ, որ՝ գիտեք, մենք կարող ենք դադարեցնել վարկը կամ սառեցնել», Դավիթ Տոնոյանը հարցով պատասխանեց՝ «ես նմա՞ն եմ մարդու, որին կարելի է ճնշել որևիցե ձևով»: Պաշտպանության նախարարը շարունակեց․ - «Չկա այդպիսի բան, կա համագործակցային և գործընկերային մթնոլորտ, որը չի փոխվում տասնյակ տարիներ»: